جار ههیه به ئاسانی کهسێک یان چهند کهسێک زاڵ دهبن بهسهر جڤینێکدا، لهوانهیشه به مێتودی ناجۆر. پرۆفیسوری نۆروێژی له بواری دهروونناسیی جڤاکیدا Berit Ås پێنج «تهکنیکی خۆسهپاندن»ی دیاری کردوه که پیاو بۆ خۆ زاڵ کردن بهکاریان دههێنێ بهرانبهر هاوکاری ژن. له ڕاستیدا ئهم تهکنیکانه بۆ ههموو جۆره خۆ زاڵ کردنێک بهکار دێن، نهک تهنها دژ به ژن.
1) «خهفاندن»: بێدهنگ کردن یان کهنار خستنی بهرههڵستکاران له ڕێی وێڵ کردنیانهوه.
2) «شکاندن»: به جۆرێکی فێڵاوی – وهک بهکار هێنانی وێکچواندنی بههێزی نادروست – سووکایهتی کردن به کهسێک، به گوتهی ئهو کهسه، به ڕوخساری به… هتد
3) «تاریکاندن»: شاردنهوه یان دهست گرتن بهسهر زانیاریدا. بۆ نموونه زانیارییهکی ههیه تهنها بدرێته چهند دۆست و هاوبیرێک و له خهڵکی دیکهی بشاریتهوه. زۆر جار ئهم دیاردهیه بێمهبهستیش ڕوو دهدات.
4) «جووتچهپاندن»: کهسی بهرانبهر بخرێته بارێکی وههاوه ههر ڕێگهیهک ههڵبژێرێ ههر کهوتن و سزای بهدهمهوه بێ.
5) «شهرماندن»: مرۆڤ ناچار دهکرێت شهرم له ڕهفتاری خۆی بکات و پێی وا بێ ئهوهی بهسهری دێ گوناهی خۆیهتی. زۆر جار لهتهک «شکاندن» و «جووتچهپاندن» دا دێت.
ههر بهوهندهی دیاردهی «تهکنیکی خۆسهپاندن» دیاری بکرێ و ناوی لێ بنرێ له سووڕێکدا، لهوانهیه بهس بێ بۆ ڕێبهستن لێی و گهڕانهوه بۆ نۆرمی «ڕهچاو گرتنی یهکسان».
بۆ ئامۆژگاریی دیکه، بڕوانه «دهستاوێژ بۆ جڤینی باشتر» له خوارهوه.